মাদকদ্রব্য নিয়ন্ত্রণ অধিদপ্তর সূত্রে জানা গেছে, লিখিত ও মৌখিক পরীক্ষার মাধ্যমে প্রার্থী বাছাই করা হবে। লিখিত ও মৌখিক পরীক্ষার পাশাপাশি কম্পিউটার অপারেটর ও কম্পিউটার মুদ্রাক্ষরিক পদে ব্যবহারিক এবং সিপাহি পদে প্রাথমিক স্বাস্থ্য পরীক্ষা নেওয়া হবে। লিখিত পরীক্ষায় বাংলা, ইংরেজি, গণিত ও সাধারণ জ্ঞান থেকে প্রশ্ন করা হতে পারে। পদ সংশ্লিষ্ট বিষয়েও প্রশ্ন করা হয়ে থাকে। তৃতীয় শ্রেণির পদে নবম-দশম শ্রেণির বোর্ড নির্ধারিত বইগুলো পড়লে ভালো করা যাবে। আগের নিয়োগ পরীক্ষার প্রশ্নপত্র দেখলে ভালো ধারণা পাওয়া যাবে। সরকারি চাকরির বিভিন্ন পদের নিয়োগ পরীক্ষার বেশ কিছু প্রকাশনীর রিক্রুটমেন্ট গাইড পাওয়া যায়। এসব বই প্রস্তুতিতে সহায়ক হতে পারে।